Explozie de cazuri COVID-19 în școlile din Cluj. Părinții se tem pentru copiii lor: "E riscant, dar asta e situaţia".
În judeţul Cluj sunt 76 de elevi infectaţi şi 21 de profesori. Dacă nu porţi mască în jurul şcolilor, rişti să primeşti o amendă cuprinsă între 500 şi 2.500 de lei. Din cauza virusului, 10 şcoli din judeţul Cluj sunt în scenariul trei, iar cursurile se ţin exclusiv online.
În Cluj, începerea şcolii a dus la răspândirea coronavirusului la un nivel greu de controlat.Locurile la terapie intensivă sunt pline, iar soluții par să nu apară."E riscant pentru că este şi băieţelul care e mai mic, plus noi care trebuie să mergem la serviciu. E riscant, dar asta e situaţia", a spus o mamă."În acest moment avem în judeţul Cluj 288 de unităţi de învăţământ care funcţionează în scenariul unu, adică activităţi exclusiv faţă în faţă, 125 care funcţionează în scenariul doi şi 10 unităţi de învăţământ care sunt în scenariul trei. În ceea ce priveşte numărul se înbolnăviri avem 76 de elevi din 34 de unităţi de învăţământ şi 21 de cadre didactice din 17 şcoli", susține Marinela Marc, inspector şef ISJ Cluj.